**КОМИ РЕСПУБЛИКАЛӦН ОЛАНПАС**

**“Коми Республикаса нормативнӧй инӧда акт балаяс ӧтйӧзӧн видлалӧмкӧд йитчӧм ӧткымын юалӧм йылысь” Коми Республикаса Оланпаслӧн 1 статьяӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2016 вося вӧльгым тӧлысь 23 лунӧ

**2 статья.** Пыртны “Коми Республикаса нормативнӧй инӧда акт балаяс ӧтйӧзӧн видлалӧмкӧд йитчӧм ӧткымын юалӧм йылысь” Коми Республикаса Оланпаслӧн 1 статьяӧ (Коми Республикаса канму власьт органъяслӧн индӧд-тшӧктӧмъяс, 2014, 18 №, 342 ст.; 29 №, 572 ст.; 2016, 17 №, 224 ст.) татшӧм вежсьӧмъяс:

2 юкӧнын:

1) 6 пунктын “инвестиция уджкӧд.” кывъяс вежны “инвестиция уджкӧд;” кывъясӧн;

2) содтыны татшӧм сюрӧса 8 – 14 пунктъяс:

“8) кутшӧмъяс вынсьӧдӧны Коми Республикаын пенсионерлысь овны судзсяна сьӧмсӧ;

9) кутшӧмъяс урчитӧны донъяс (тарифъяс, расценкаяс, ставкаяс да сідз водзӧ) да (либӧ) налысь медпозяна тшупӧдсӧ (мындасӧ);

10) кутшӧмъяс урчитӧны Коми Республикаын меставывса асвеськӧдлан органъяслы торъя канму уджмогъяс сетӧм либӧ Коми Республикаын меставывса асвеськӧдлан органъяс да Коми Республикаса канму власьт органъяс костын уджмогъяс выльысь юклӧм;

11) кутшӧмъяс урчитӧны Коми Республика мутасын меститчӧм муниципальнӧй юкӧнъяс выльысь лӧсьӧдӧм, бырӧдӧм;

12) кутшӧмъясӧс дасьтісны сы могысь, медым бырӧдны оланпастэчасын торкалӧмъяссӧ, кутшӧмъясӧс урчитісны оланпас серти вынсялӧм ёрд актъясӧн;

13) кутшӧмъяс дугӧдлӧны Коми Республикаса нормативнӧй инӧда актъяслысь вынсӧ;

14) кутшӧмъяс лыддьӧны вынтӧмӧн Коми Республикаса водзвыв примитӧм инӧда актъяс.”.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысь С.А. Гапликов

Сыктывкар

2016 вося ӧшым тӧлысь 5 лун

130-РЗ №